text: Galleri: Se sneen, før den smeltede
  24 april 2016 kl. 12.49
  Søndag morgen vågnede borgerne i Kolding-området op til et særligt syn. Her var landskabet helt hvidt.
  Flere centimeter sne lagde søndag morgen et overraskende tæppe over Syd- og Sønderjylland. Præcis fire måneder efter juleaften faldt der pludselig hvid nedbør i store dele af trekantområdet.
  Sneen gav ikke de store problemer i trafikken, selvom de fleste trafikanter allerede har skiftet til sommerdæk.
  Omkring middagstid var det meste af sneen dog allerede smeltet. Nåede du derfor ikke at se det hvide dække, så kan du klikke dig rundt i billedhjulet øverst. TV SYD har med hjælp fra seerne nemlig fået nogle flotte billeder af snevejret.
  Du kan også se her, hvordan det så ud, da sneen faldt:
  Er du mere interesseret i, hvordan vejret udvikler sig videre, så kan du se det her:
  
  